
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 267/90 - (1) 

Έγκριση κυκλοφορίας του σκευάσματος μπισκότων «ΓΙΒΕΧ-5». 

ΓΕΝΙΚΟ ΧΗΜΕΙΟ ΚΡΑΤΟΥΣ 
_ ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
(Συνεδρίαση 13.3.90) 

Έχοντας υπόψη: 

1. Το έγγραφο του Γενικού Χημείου του Κράτους αριθμ. 3012588/ 
3402/89 που αφορά αίτηση του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/1929 περί 
συστάσεως του Γενικού Χημείου του Κράτους, όπως τροποποιήθηκε και 
συμπληρώθηκε με το Α.Ν. 754/1937 (αρ. 3 παρ. 2 και 3) (Φ.Ε.Κ. 
247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (Φ.Ε.Κ. 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινών του 
Ν. 4328/1929 (Φ.Ε.Κ. 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0/208/181, Φ.Ε.Κτ 
214/ΤΒ/82, αποφασίζουμε: 


Εγκρίνουμε την κυκλοφορία του σκευάσματος μπισκότων «ΓΙΒΕΧ- 
5» της ΣΑΛΒΕΥ ΑΕ με σύνθεση: Πρωτεΐνη σόγιας, ίνες σόγιας, γλυ¬ 
κόζη, ζαχαροκάλαμο, μέλι, νιφάδες βρώμης, φυτικό λίπος, σκούρα ζά¬ 
χαρη, σησάμι, βανίλια, και ανάλογα με την γεύση 1) Λεμόνι, ζύμη λε¬ 
μονιού, 2) Βερύκκοκο, βερύκκοκο φυσικό, άρωμα βερύκοκκου 3) κα¬ 
ρύδι - σταφίδα: ζύμη καρυδιού, σταφίδες, φυσικό άρωμα σταφίδας, 4) 
χαρούπι: ζύμη πραλίνας, ζύμη ψημένου χαρουπιού 5) ΝΑΤυΚΑΕ 
άρωμα μόκκας. 

Επί της συσκευασίας πρέπει να αναγράφονται όλες οι ενδείξεις που 
προβλέπονται από τις σχετικές διατάξεις και η εγκριτική απόφαση ΑΧΣ 
267/90. Από τα επίσημα ή από συνοδευτικά φυλλάδια να διαγραφούν 
όλες οι ενδείξεις που αναφέρονται σε δίαιτα. 

Ο Πρόεδρος Ο Γραμματέας 

ΦΩΚ. ΓΕΩΡΓΑΚΟΠΟΥΛΟΣ ΧΑΡ. ΧΑΜΑΛΙΔΗΣ 

Τα μέλη: ΑΡ. ΔΟΡΚΟΦΥΚΗΣ, ΔΙΟΝ. ΦΡΑΚΓΑΤΟΣ, Π. ΜΑΥΡΙ¬ 
ΚΙΟΣ, Μ. ΜΠΟΤΣΙΒΑΛΗ, Ν. ΧΑΤΖΗΧΡΗΣΤΙΔΗΣ, ΣΤ. ΧΑΤΖΗ- 
ΓΙΑΝΝΑΚΟΣ, Π. ΚΩΤΤΗΣ 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευση της στην Εφημερίδα της Κυβερνή- 
σεως και ορίζουμε ότι θα αρχίζει η ισχύς της από την ημέρα που θα δη- 
μοσιευθεί. 

Αθήνα, 23 Μαρτίου 1990 

Ο ΥΠΟΥΡΓΟΣ 

ΓΕΩΡΓΙΟΣ ΑΓΑΠΗΤΟΣ 
-♦- 

Αριθ. 430/90 (2) 

Έγκριση κυκλοφορίας παγωτού χωρίς λιπαρά «0%», με φρούτα. 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 
, (Συνεδρίαση 13.3.90) 

Έχοντας υπόψη: 

1. Το έγγραφο.του Γενικού Χημείου του Κράτους αριθμ. 3015031/ 
4210/89 που αφορά αίτηση του ενδιαφερομένου. 

2. Το εδάφιο δ της παρ. 8 του άρθρου 6 του Νόμου 4328/1929 περί 
συστάσεως του Γ ενικού Χημείου του Κράτους, όπως τροποποιήθηκε και 
συμπληρώθηκε με το Α.Ν. 754/1937 (αρ. 3 παρ. 2 και 3) (Φ.Ε.Κ. 
247/ΤΑ/1937). 

3. Το άρθρο 4 του Διατάγματος της 31ης Οκτωβρίου 1929 «περί 
κανονισμού της λειτουργίας και των εργασιών του Ανωτάτου Χημικού 
Συμβουλίου (Φ.Ε.Κ. 391/ΤΑ/31.10.1929). 

4. Το Νόμο 115/1975 «περί τροποποιήσεως διατάξεων τινών του 
Ν. 4328/1929 (Φ.Ε.Κ. 172/ΤΑ/20.8.1975). 

5. Την απόφαση των Υπουργών Προεδρίας και Οικονομικών για 
αναμόρφωση συλλογικών οργάνων Γνωμοδοτικής και Αποφασιστικής 
αρμοδιότητας του Υπουργείου Οικονομικών αρ. 0/208/181, Φ.Ε.Κ. 
214/ΤΒ/82, αποφασίζουμε: 

Εγκρίνουμε την κυκλοφορία του σκευάσματος παγωτού χωρίς λι¬ 
παρά, με την επωνυμόα «0%, με φρούτα» της ΕΒΓΑ ΑΒΕΕ με σύνθεση: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Φρουκτόζη, τεμάχια φρούτων, γάλα αφυδατωμένο αποβουτυρωμένο, 
πρωτεΐνες γάλακτος, γαλακτοματοποιητής Ε 471, σταθεροποιητές 
Ε407, Ε401, Ε410, νερό και αρώματα κατά περίπτωση βανιλίνη, 
φράουλα, ανανάς, κ.λ.π. 

Επί της συσκευασίας πρέπει να (αναγράφονται όλες οι ενδείξεις που 
προβλέπονται από τις σχετικές διατάξεις και η εγκριτική απόφαση ΑΧΣ 
430/90. 

Ο Πρόεδρος Ο Γραμματέας 

ΦΩΚ. ΓΕΩΡΓΑΚΟΠΟΤΛΟΣ ΧΑΡ. ΧΑΜΑΛΙΔΗΣ 

Τα μέλη: ΑΡ. ΔΟΡΚΟΦΪΚΗΣ, ΔΙΟΝ. ΦΡΑΚΓΑΤΟΣ, Π. ΜΑΥΡΙ¬ 
ΚΙΟΣ, Μ. ΜΠΟΤΣΙΒΑΛΗ, Ν. ΧΑΤΖΗΧΡΗΣΤΙΔΗΣ, ΣΤ. ΧΑΤΖΗ- 
ΓΙΑΝΝΑΚΟΣ, Π, ΚΩΤΤΗΣ 

Εγκρίνουμε την παραπάνω απόφαση του Ανωτάτου Χημικού Συμ¬ 
βουλίου καθώς και τη δημοσίευση της στην Εφημερίδα της Κυβερνή- 
σεως και ορίζουμε ότι θα αρχίσει η ισχύς της από την ημέρα που θα δη- 
μοσιευθεί. 

Αθήνα, 23 Μαρτίου 1990 

Ο ΥΠΟΥΡΓΟΣ 

ΓΕΩΡΓΙΟΣ ΑΓΑΠΗΤΟΣ 
-♦- 

Αριθ. 2324.18/1/90 (3) 

Κύρωση Συλλογικής Σύμβασης Εργασίας Πληρωμάτων Επιβατηγών 

Τουριστικών Θαλαμηγών Σκαφών Ν. 438/1976. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 5 του Α.Ν. 3276/44 «Περί Συλλογικών 
Συμβάσεων εν τη ναυτική εργασία» όπως έχει τροποποιηθεί και ισχύει 
σήμερα. 

2. Το από 1.3.90 έγγραφο της Πανελλήνιας Ένωσης Αξιωματικών 
και Κατωτέρων Πληρωμάτων Επαγγελματικών και Ιδιωτικών Θαλα¬ 
μηγών Σκαφών (ΠίΕ.Α.Κ.Π.Ε.Ι.Θ.Σ.), με το οποίο υποβλήθηκε για 
κύρωση η από 22.2.90 Συλλογική Σύμβαση Εργασίας Πληρωμάτων 
Επιβάτηγών Τουριστικών Θαλαμηγών Σκαφών Νόμου 438/1976, 
αποφασίζουμε: 

1. Την κύρωση της Συλλογικής Σύμβασης Εργασίας Πληρωμάτων 
Επιβατηγών Τουριστικών Θαλαμηγών Σκαφών Νόμου 438/1976 
εκτός από το άρθρο 19, το κείμενο της οποίας υπογράφηκε στις 
22.2.90 από τους νόμιμους εκπροσώπους α) του Σωματείου Ιδιοκτη¬ 
τών Επαγγελματικών Τουριστικών Σκαφών (Σ.Ι.Ε.Τ.Σ.) και β) Πανελ¬ 
λήνιας Ένωσης Αξιωματικών και Κατωτέρων Πληρωμάτων Επαγγελ¬ 
ματικών και Ιδιωτικών Θαλαμηγών Σκαφών (Π.Ε.Α.Κ.- 
Π.Ε.Ι.Θ.Σ.). 

2. Η ισχύς της Συλλογικής Σύμβασης η οποία κυρώνεται με την από¬ 
φαση αυτή αρχίζει από 1.1.1990 και λήγει στις 31.12.1990. 

Η απόφαση αυτή με το κείμενο της κυρούμενης Συλλογικής Σύμβα¬ 
σης να δημοσιευθεί στην Εφημερίδα της Κυβερνήσεως. 

Πειραιάς, 13 Μαρτίου 1990 

Ο ΥΠΟΥΡΓΟΣ 

ΝΙΚΟΛΑΟΣ ΠΑΠΠΑΣ 

ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Πληρωμάτων Επιβατηγών Τουριστικών Σκαφών Ν. 438/76 

Εν Πειραιεί σήμερον την 22.2.90 μεταξύ αφενός του εν Πειραιεί 
εδρεύοντος ανεγνωρισμένου Σωματείου υπό την επωνυμία «Σωματείο 
Ιδιοκτητών Επαγγελματικών Τουριστικών Σκαφών» (Σ.Ι.Ε.Τ.Σ.) νομί¬ 
μους εκπροσωπουμένου υπό των Ευάγγελου Ρήγα Αντιπροέδρου και 
Στεφάνου Σταμάτη Γενικού Γραμματέα, δυνάμει του από 15.2.91 υπ’ 
αριθ. 285 πρακτικού του Δ.Σ. του Σωματείου τούτου, και αφετέρου της 
εν Πειραιεί εδρευούσης ανεγνωρισμένης Επαγγελματικής Ένωσις με 
την επωνυμία «Πανελλήνιος Ένωσις Αξιωματικών και Κατωτέρων 
Επαγγελματικών και Ιδιωτικών Θαλαμηγών Σκαφών» (Π.Ε.Α.Κ.- 
Π.Ε.Ι.Θ.Σ.) νομίμως εκπροσωπουμένης υπό των Ιωάννη Παναγιωτό- 
πουλου Προέδρου και Βασιλείου Νούγιου Αντιπροέδρου. 

Συμφωνείται και υπογράφεται η παρούσα Συλλογική Σύμβαση Ερ- I 
γασίας που αφορά τους όρους εργασίας και αμοιβής των πληρωμάτων 
που εργάζονται στα Επαγγελματικά Τουριστικά Πλοία ολικής χωρητι¬ 
κότητας μέχρι 503 κόρων. 


ΚΕΦΑΛΑΙΟ Α 
Άρθρο 1 

Γενικά περί Μισθολογίου 

1. Η παρούσα Συλλογική Σύμβαση ισχύει επί των: 

Επιβατηγών Επαγγελματικών Τουριστικών Σκαφών τα οποία εκτε- 

λούν Τουριστικούς πλόες εντός της Ελλάδας και του Μεσογειακού χώ¬ 
ρου ολικής χωρητικότητας μέχρι 500 κόρων και εν γένει των σκαφών 
των μελών του Σ.Ι.Ε.Τ.Σ. του Νόμου 438/76. 

2. Το μισθολόγιο ως και οι πάσης φύσης αποδοχές των επί των ανω¬ 
τέρω Τουριστικών σκαφών εργαζομένων ναυτικών καθορίζεται σε 
δραχμές. 

Άρθρο 2 
Μισθολόγιον 

Μισθός Ενέργειας 

Ο μηνιαίος βασικός μισθός των ναυτικών,των υπηρετούντων επί των 
πιο πάνω πλοίων ορίζεται ως ακολούθως: 


Ναυτ/μενος ως 

10-100κοχ 

Πλοίαρχος 

94.392 

Κυβερνήτης 

66.837 

Κυβερνήτης 

66.837 

Υποπλοίαρχος 

— 

Ανθυποπλοίαρχος 

— 

Ναύκληρος 

— 

Ναύτης 

49.320 

Ναυτόπαις 

46.360 

Μηχανικός Α' 

94.036 

Μηχανικός Β' 

81.378 

Μηχανικός Γ' 

75.629 

Μηχανοδηγός 

66.171 

Χειριστής 

49.320 

Μαθ. Μηχανής 

46.360 

θαλαμηπόλος 

50.676 

Βοηθ. Θαλαμ/λου 

46.360 

Μάγειρας 

56.717 

Βοηθός Μαγείρου 

46.360 

Καμαριέρα 

46.360 

Διπλ. θαλαμηπόλος 

73.359 

Διπλ. Μάγειρας 

73.359 


100,1-300κοχ 300,1-500κοχ 


94.392 

107.310 

76.290 

76.290 

76.290 

76.290 

81.378 

81.378 

68.719 

68.719 

56.717 

66.171 

53.265 

57.179 

46.360 

46.360 

94.036 

106.600 

81.378 

81.378 

75.629 

75.629 

70.429 

70.429 

49.320 

49.320 

46.360 

46.360 

56.389 

56.389 

46.360 

46.360 

66.170 

66.170 

46.360 

46.360 

46.360 

46.360 

79.318 

86.526 

79.318 

86.526 


Άρθρο 3 
Αντίτιμον τροφής 

Το ημερήσιο αντίτιμο τροφής του ναυτικού παντός βαθμού και ειδι¬ 
κότητας,σε όσες περιπτώσεις δικαιούται τέτοιο αντίτιμο ορίζεται σε 
δραχμές (800) οκτακόσιες ημερησίως. 


Άρθρο 4 

Μισθός Ασθένειας - θέσεις Νοσηλείας 

1. Ο μισθός ασθένειας για την περίθαλψη του ναυτικού εντός Νοσοκο¬ 
μείου ή Κλινικής, καθορίζεται σε ποσοστό ενενήκοντα επί τοις εκατό 
90% του εις το άρθρο 2 της παρούσης μισθού ενεργείας, ήτοι του μισθού 
της Συλλογικής Σύμβασης Εργασίας. 

2. Ο μισθός ασθένειας για την περίπτωση νοσηλείας του ναυτικού 
εκτός Νοσοκομείου ή κλινικής στην ξηρά καθορίζεται σε ποσοστό ενενή¬ 
κοντα πέντε 95% του εις το άρθρο 2 της παρούσης, μισθού ενεργείας 
της Συλλογικής Σύμβασης και με το οιντίτιμο τροφής τις το άρθρο 3 της 
παρούσης. 

3. Οι Αξιωματικοί και τα Κατώτερα Πληρώματα δικαιούνται νοση¬ 
λείας εις Νοσοκομεία ή κλινικές αντίστοιχα των υπό του ΝΑΤ - ΟΙΚΟΥ 
ΝΑΥΤΟΥ προσφερομένων σε περίπτωση τέτοιας νοσηλείας. ' 

Άρθρο 5 

Προκαταβολές και εξοφλήσεις μισθού 

1. Με τη ναυτολόγησή τους οι ναυτικοί δικαιούνται προκαταβολής 
μέχρις ενός Ιδνθημένου. 

2. Στους λιμένες της αλλοδαπής και εφόσον επιτρέπεται υπό των εκεί 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Τοπικών Αρχών η χορήγηση στον Πλοίαρχο (ή Κυβερνήτη) συναλλάγ¬ 
ματος, δύναται να χορηγηθεί στον ναυτικό προκαταβολή σε ξένο νόμι¬ 
σμα, ίση προς το ήμισυ (1/2) των ημερομισθίων της παραμονής του 
πλοίου στην αλλοδαπή, εφόσον μόνο υπάρχει δυνατότης εξεύρεσης συ¬ 
ναλλάγματος παρά του Πλοιοκτήτου. 

3. Η εξόφληση των πάσης φύσεως αποδοχών του ναυτικού, δηλαδή 
του μισθού, υπερωριών, αποζημίωσης, ειδικής αμοιβής των Κυριακών 
κ.λ.π., θα γίνεται στο τέλος κάθε μήνα από τον Πλοίαρχο (ή Κυβερ- 

! νήτη) με λογαριασμό μισθοδοσίας (ΪΚΆΟΕ5 ΑΟΟΟΙΙΝΤ ή με απλή 
| απόδειξη. 

4. Στην περίπτωση της παραγράφου, 2, τα ποσά τα οποία λαμβάνει ο 
ναυτικός σε ξένο συνάλλαγμα, θα εκφράζονται σε δραχμές βάσει της επί¬ 
σημης τιμής αγοράς της Τράπεζας κατά την ημέρα καταβολής τους 
(εφόσον βεβαίως υπάρχει η δυνατότητα εξεύρεσης συναλλάγματος). 

5. Οι καταβολές στην Ελλάδα πραγματοποιούνται σε δραχμές με 
I μόνη εξαίρεση τις καταβολές στο εξωτερικό, οι οποίες όμως είναι δυνη¬ 
τικές ή θα συμφωνούνται ειδικώτερα μεταξύ των Πλοιοκτήτου και του 
Ναυτικού. 

! ' 

Άρθρο 6 
Άδειες 

1. Ο ναυτικός δικαιούται αδείας (96) ημερών το χρόνο, υπολογιζο- 
: μένης σε (8) ημέρες ανά μήνα υπηρεσίας του, για δε τις τυχόν ολικώτε- 

ρες του μήνα ημέρες δικαιούται το αντιστοιχούν κλάσμα (η άδεια αυτή 
λογίζεται ως συντάξιμος χρόνος, κατά τα ισχύοντα περί ΝΑΤ). 

2. Κατά τις ημέρες τις αδείας του ο ναυτικός δικαιούται του αναλο- 
! γούντος σε αυτές μισθού ενεργείας του άρθρου 2 ως και του εις το άρθρο 
! 3 της παρούσης οριζομένου αντιτίμου τροφής. Για τον υπολογισμό της 

αδείας το ημερομίσθιο καθορίζεται εις 1/22 του τρέχοντος μισθού. 

! 3. Η άδεια παρέχεται σε όλους από τον πλοιοκτήτη ή κατ’ εξουσιοδό¬ 

τηση αυτού από τον Πλοίαρχο (ή Κυβερνήτη), εφόσον κατά την κρίση 
του το επιτρέπουν οι ανάγκες του σκάφους, δύναται δε να χορηγείται και 
κατά την παραμονή του σκάφους σε λιμένα για επισκευές, ετήσια επιθε¬ 
ώρηση κ.λ.π., του ναυτικού υποχρεωμένου να αποδεχθεί στην παρεχό- 
; μενη άδεια. Σε περίπτωση, κατά την οποία οι ανάγκες του πλοίου δεν 
. επιτρέπουν την χορήγησιν αδείας, η χορήγηση κατ’ επιλογήν του ναυτι¬ 
κού είτε αναβάλλεται δια τον κατάλληλον χρόνο είτε θεωρείται ως πα- 
ρασχεθείσα, καταβαλλομένου σε τέτοια περίπτωση εις τον ναυτικόν του 
αναλογούντος μισθού μετά του αντιτίμου τροφής, έστω και αν αυτός πα¬ 
ραμένει και διατρέφεται επί του πλοίου. 

4. Ο ναυτικός απολυόμενος από το πλοίο, δικαιούται οπωσδήποτε 
της υπό των παραγράφων 1 και 2 του παρόντος άρθρου προβλεπομένης 
αδείας του και αν ακόμη δεν ζήτησε την παροχή αυτή από τον Πλοίαρχο 
(ή Κυβερνήτη), διαρκούσης της υπηρεσίας του και ανεξαρτήτως του λό¬ 
γου για τον οποίο δεν παρεσχέθη εις τον ναυτικό η άδειά του ή δεν κατε- 
βλήθη εις τούτον ο αναλογούν εις ταύτην μισθός. Εφόσον όμως έχει συ- 

; νομολογηθεί στην κατ’ ιδίαν σύμβαση εργασίας και η παροχή της ανα- 
λογούσης αδείας μετά της τροφοδοσίας, τότε ο ναυτικός δεν δύναται να 
την αναζητήσει, δις, αφού έχει ήδη καταβληθεί κατά την εξόφληση των 
μηνιαίων αποδοχών του. 

5. Τα δώρα εορτών Χριστουγέννων και Πάσχα, αντιπροσωπεύοντα 
αποδοχές τεσσαράκοντα πέντε ημερών καταργήθησαν από 1.1.83, εν- 
σωματούμενα εις την κανονική άδεια, η οποία ούτως αυξήθηκε εις (96) 
ενενήκοντα έξη ημέρες ετησίως και υπολογίζεται κατά τα ειδικώτερα 
καθοριζόμενα υπό του παρόντος άρθρου. 

Άρθρο 7 

Ημέρες αργίες εν πλω και εν λιμένι 

1. Ως ημέρες αργίας εν πλω και εν λιμένι ορίζονται: 
α. Η Πρώτη του Έτους 
β. Η εορτή των Θεοφανείων 
γ. Η Καθαρά Δευτέρά 
δ. Η 25η Μαρτίου 
ε. Η Μεγάλη Παρασκευή 
στ. Η Δευτέρα του Πάσχα 
ζ. Η ημέρα του Αγίου Γεωργίου 
η. Η Πρώτη Μαΐου 
θ. Η ημέρα της Αναλήψεως 
ι. Η 15η Αυγούστου 
ια. Η 14η Σεπτεμβρίου 
ιβ. Η 28η Οκτωβρίου 


ιγ. Η ημέρα του Αγίου Νικολάου 

ιδ. Η ημέρα των Χριστουγέννων 

ιε. Η δευτέρα ημέρα των Χριστουγέννων. 

ιστ. Εις τους Ελληνικούς λιμένες αναγνωρισμένες ως ημέρες αργίας 
τοπικές γιορτές, εφόσον το πλοίο ναυλοχεί εις λιμένα που έχει τοπική 
εορτή αργίας. 

2. Κατά τις άνω ημέρες οι ναυτικοί απαλλάσσονται πάσης εργασίας, 
πλην των εργασιών ασφαλείας του σκάφους. Τυχόν απασχόληση τού¬ 
των εν πλω και εν λιμένι υποχρεωτική και αμείβεται υπερωριακά (άρ¬ 
θρο 13ο πρόσθετος εργασία και αμοιβή εργασίας). 

3. Η εν λιμένι εργασία κατά τις Κυριακές εις τους απασχολουμένους 
την ημέρα (0ΑΥΜΕΝ) διέπεται από τας αναφερομένας διατάξεις ημε¬ 
ρών αργίας και αμείβεται υπερωριακά (άρθρο 13). 

Άρθρο 8 

Ιματισμός 

Οι Αξιωματικοί και τα μέλη του κατώτερου πληρώματος υποχρεού- 
νται να φέρουν κατά τις ώρες εκτελέσεως των καθηκόντων τους την κα¬ 
θιερωμένη στολή του Ε.Ν., μετά των διακριτικών για κάθε κλάδο προ¬ 
σωπικού κατά βαθμόν ή ειδικότητα. Οι στολές δίδονται από τους πλοιο¬ 
κτήτες. 

Άρθρο 9 

Είδη ενδιαίτησης και τροφοδοσίας 

Σε κάθε Αξιωματικό και μέλος του κατώτερου πληρώματος παρέχο¬ 
νται από το πλοίο: 

α) Τα απαραίτητα είδη κλινοσκεπασμάτων, ήτοι στρώματα - σεντό¬ 
νια - κλινοσκεπάσματα και προσκέφαλα., 

β) Είδη καθαριότητας, ως προσόψια - σάπων ενός χιλιόγραμμου ανά 
δεκαπενθήμερον, ως και η αναγκαία ποσότης σαπουνιού προσώπου. 

γ) Είδη εστιάσεως, ως πιάτα - πηρούνια - μαχαίρια - κύπελλα κ.λ.π., 
κατάλληλα για την λήψη γευμάτων. ^ _ 

Εκ των ειδών της προηγούμενης παραγράφου ;τα σεντόνια, τα κα¬ 
λύμματα των προσκεφάλων και τα προσόψια θα εναλλάσσονται με κα¬ 
θαρά κάθε εβδομάδα. 

Πάντα τα ανωτέρω είδη ως και ο ιματισμός πρέπει να παραδίδονται 
στους ναυτικούς καθαρά και σε κατάσταση επιτρέπουσα την συνήθη 
χρήση τους. 

Οι ναυτικοί υποχρεούνται να επιστρέφουν τα κατά τις διατάξεις του 
παρόντος άρθρου παρεχόμενα μη αναλώσιμα είδη σε καλή κατάσταση 
στο τέλος κάθε εβδομάδος προς αντικατάσταση ως και κατά την από¬ 
λυσή τους λογιζόμενης ως φυσιολογικής της λόγω συνήθως χρήσεως 
φθοράς των. Επίσης οι ναυτικοί πρέπει να μεριμνούν για τον καθαρισμό 
των στολών τους εν γένει, ώστε να παρουσιάζονται κόσμια ενδεδυμένοι. 

Άρθρο 10 

Ώρες εργασίας και Ευθύνες 

1. Οι ώρες εργασίας για όλους εν γένει τους ναυτικούς παντός βαθ¬ 
μού και ειδικότητας, τους εργαζομένους επί των Επαγγελματικών Του¬ 
ριστικών Σκαφών, εν πλω και εν λιμένι καθορίζονται σε σαράντα (40) 
ώρες εβδομαδιαίως, ήτοι σε οκτώ (8) ώρες κάθε ημέρα από Δευτέρα μέ¬ 
χρι Παρασκευή. Η πέραν των ωρών αυτών εργασία των μελών του πλη¬ 
ρώματος εν γένει ως και οποιαδήποτε πρόσθετη πέραν των οριζομένων 
ως κατωτέρω εργασιών κατά το Σάββατο και την Κυριακή, πρόσθετη 
απασχόληση αμείβονται υπερωριακά. Το επίδομα του Σαββάτου για 
πλήρες οκτάωρο ορίζεται στο 1/22 του μηνιαίου μισθού. Για κανονική 
οκτάωρη απασχόληση της Κυριακής η αμοιβή ορίζεται στο άρθρο 28. 

2. Η απασχόληση του πληρώματος κατά Σάββατο - Κυριακή στο λι¬ 
μάνι θα πραγματοποιείται μόνο όταν γίνεται επιβίβαση ή αποβίβαση 
επιβατών ή εφόσον απαιτούν τέτοια απασχόληση οι ανάγκες του πλοίου 
ή το αξιώσει ο Πλοιοκτήτης ή ο Πλοίαρχος. Όταν υπάρχουν επί του 
πλοίου επιβάτες η παραμονή του πληρώματος είναι υποχρεωτική εφό¬ 
σον το ορίσει ο Πλοικτήτης ή ο Πλοίαρχος. 

3. Οι Κυβερνήτες και Πλοίαρχοι έχουν υποχρέωση να κινούν τα 
σκάφη αποκλειστικά και μόνον με εντολές του Πλοικτήτη. Η πρωτοβου¬ 
λία τους θα περιορίζεται στην κατά το δυνατό καλλίτερη εκτέλεση της 
εργασίας, την εξυπηρέτηση των επιβατών και την ευθύνη για την συντή¬ 
ρηση των σκαφών κατά τις ώρες απραξίας γενικώς, ασκούντες σοβαρή 
εποπτεία επί του πληρώματος. 

4. Υπάρχει ευθύνη του Πλοιάρχου ή Κυβερνήτου, αλλά και του λοι¬ 
πού πληρώματος αδιακρίτως, για την ασφάλεια του σκάφους, τόσον 

από πλευράς αγκυροβολιάς, όσον και λοιπών μέτρων ασφαλείας και 
εξυπηρέτησης επιβατών, επισκεπτών, ΒΚΟΚΕΗ5 κ.λ.π. 

5. Χωρίς να θίγονται τα κεκτημένα δικαιώματα του ναυτικού εκ του 
χρόνου διαδραμούσης υπηρεσίας του, δύναται ο Πλοιοκτήτης να μετα¬ 
θέσει το πλήρωμά του εν όλω ή εν μέρει, περιλαμβανομένου και του 
Πλοιάρχου ή Κυβερνήτη, εις άλλο σκάφος ιδιοκτησίας του ή των συμφε¬ 
ρόντων ή διαχείρισής του, αδιακρίτως, ώστε σε κάθε περίπτωση να εξα¬ 
σφαλίζεται η καλύτερη δυνατή εξυπηρέτηση των σκαφών των ναυτικών 
μη δυναμένων να αρνηθούν μια τέτοια μετάθεση. Οι σχετικές μεταβο¬ 
λές, πρέπει να νομιμοποιούνται το ταχύτερο. 

6. Οι Πλοίαρχοι ή Κυβερνήτες έχουν υποχρέωση σύνταξης μηνιαίας 
εγγράφου απόδοσης λογαριασμού Πλοιάρχου εις τον Πλοιοκτήτην, ευ- 
θυνόμενοι για την όλη διαχείρισή τους. Οι Πλοίαρχοι και Κυβερνήτες 
δεν μπορούν να προβαίνουν σε αγορές, επισκευές, ή προμήθειες πέραν 
των συνήθων χωρίς ειδική άδεια του Πλοιοκτήτη. 

Άρθρο 11 

Ώρες εργασίας προσωπικού Γενικών Υπηρεσιών 
εν Πλω και εν λιμένι. 

I 1. Ειδικώς για το προσωπικό Γενικών Υπηρεσιών εν γένει η οκτά- 
[ ωρη ημερήσια εργασία του κατανέμεται από της 06.00 ώρας μέχρι 
' 22.00 ώρας με μία ή πλείονες διακοπές αναλόγως προς το πρόγραμμα 
1 εργασίας και τις ανάγκες του σκάφους, εφαρμοζομένων αναλόγως των 
ι διατάξεων του άρθρου 13, για την πέραν του δώρου απασχόλησή του. 

I 2. Οι ώρες νυκτοφυλάκων του προσωπικού των Θαλαμηπόλων πά- 
ί σης διαβάθμισης ορίζονται εν πλω από τις 21.00 μέχρι της 06.00 της 
| επομένης και εν όρμω από της 18.00 μέχρι της 06.00 της επομένης. 

I 

( Άρθρο 12 

Νυκτοφύλακες - Φύλακες. 

1. Οι εργάσιμες ώρες των νυκτοφυλάκων ορίζονται σε δώδεκα (12) 

; συνεχείς ώρες, περιλαμβανόμένών μεταξύ της 18.00 ώρας και της 
! 06.00 της επομένης, των δε φυλάκων από 06.00 έως 18.00. Άπαντες 
| οι ναυτολογημένοι έχουν την υποχρέωση φυλακής-νυκτοφυλακής, χω- 
; ρίς δικαίωμα υπερωριακής αμοιβής. Μετά την εκτέλεση καθηκόντων 
’ φύλακα-νυκτοφύλακα, ο ναυτικός δικαιούταιρεπό σε μία από τις επόμε¬ 
νες ημέρες της εβδομάδας, μετά από συνεννόηση με τον Πλοίαρχο. 

Άρθρο 13 

Πρόσθετος εργασία και πρόσθετος αμοιβή - Υπερωρίες. 

1. Ο ναυτικός εάν διαταχθεί να εκτελέσει πρόσθετη εργασία, πέρα 
των κεκανονισμένων ωρών είναι υποχρεωμένος να την εκτελέσει δεν δύ- 
ναται όμως η πρόσθετη αυτή εργασία να υπερβαίνει τις τέσσερις ώρες 
εντός του 24ώρου. 

2. Για την πρόσθετη αυτή εργασία, ο εκτελέσας αυτή ναυτικός δι¬ 
καιούται σε πρόσθετη αμοιβή (υπερωρία), η οποία υπολογίζεται ως 
εξής: το ποσόν του μηνιαίου βασικού μισθού διαιρείται δια των ωρών 
μηνιαίας υποχρεωτικής απασχόλησης τούτων εξευριακομένων δια της 
διαίρεσης του εκ ταύτης προκύπτοντος πηλίκου 4,33 επί τις ώρες της 
εκάστοτε ισχυούσης εβδομαδιαίας υποχρεωτικής απασχόλησης. Βάσει 
του ανωτέρω υπολογισμού, οι ώρες μηνιαίας υποχρεωτικής απασχόλη¬ 
σης ανέρχονται σε 172. 

Άρθρο 14 

Πρόσθετες εργασίες μη αμειβόμενες όταν εκτελούνται 
εντός εργασίμων ωρών. 

Δεν καταβάλλεται πρόσθετη εργασία (υπερωρία) για τις κατωτέρω 
μνημονευόμενες εργασίες, εφόσον αυτές εκτελούνται εντός των εργασί¬ 
μων ωρών ή κατά τις ώρες φυλακής. 

1. Εργασίες καταστρώματος: 

α) Για την αποσκωρίωση ελασμάτων 

β) Για τη λίπανση των βαρούλκων 

γ) Για την εξασφάλιση αντικειμένων καταστρώματος επικείμενης θα¬ 
λασσοταραχής. 

δ) Για τον καθαρισμό υδροσυλλεκτών κύτους (κουτί σεντινών). 

ε) Για τον χρωματισμό κλειστών χώρων εναλλασσόμενοι ανά δίωρον 
και εφόσον υπάρχει τεχνικός ή φυσικός αερισμός και των διαμερισμά¬ 
των και των εχόντων σχέση με το κατάστρωμα. 

στ) Για τον εξωτερικό χρωματισμό του πλοίου κατά τη διάρκεια της 
ημέρας εν όρμω. 


ζ) Για πάσα άλλη εργασία συντήρησης του πλοίου. 

II. Εργασίες Μηχανοστασίου: 

α) Για τον καθαρισμό δαπέδου του μηχανοστασίου. 

β) Για την πλύση και τον χρωματισμό του μηχανοστασίου εν όρμω 
της εργασίας αυτής μη δυναμένης να ανατεθεί στον βοηθό μηχανής 
απαγορευομένων των ικριωμάτων. 

γ) Για την εκκένωση των βαρελιών μηχανέλαιου στις δεξαμενές του 
πλοίου, εκτελουμένην εν όρμω μεν, εφόσον δεν διατηρούνται οι φυλακές 
του Μηχανοστασίου, εν πω δε μόνον υπό των βοηθών. 

δ) Για την παραλαβή καυσίμων υπό των Μηχανικών (Μηχανοδη- 
γών). 

ε) Για την εν γένει συντήρηση του μηχανοστασίου και την εκτέλεση εν 
γένει εργασιών. 

III. Εργασίες Γενικές: 

α) Γ ια την παράδοση κατά τον ως άνω τρόπο, των ακαθάρτων ειδών 
ρουχισμού προς πλύση και παραλαβή αυτών. 

β) Για την πλύση και τον καθαρισμό των διαμερισμάτων του πληρώ¬ 
ματος. 

γ) Για την παραλαβή τροφοεφοδίων, εξαρτημάτων κ.λπ. 

IV. Γενική παρατήρηση: 

Ασχέτως των εργασιών του παρόντος άρθρου οι οποίες μνημονεύο¬ 
νται ενδεικτικώς, όλοι οι ναυτικοί υποχρεούνται στην εντός των εργασί¬ 
μων ωρών εκτέλεση όλων των εργασιών των καθοριζομένων υπό του 
Κανονισμού Εσωτερικής Υπηρεσίας επί των Επιβατηγών Τουριστικών 
Πλοίων άνω των 500 κοχ., των αναγομένων στην ειδικότητα εκάστου 
ναυτικού, ή ειδικού κανονισμού για τα σκάφη του Σ.Ι.Ε.Τ.Σ., που τυχόν 
ήθελε συνταχθεί. Λαμβανομένης υπόψη της ιδιαιτερότητας των συνθη¬ 
κών εκμετάλλευσης των Επιβατηγών Επαγγελματικών Τουριστικών 
Σκαφών, ο ναυτικός οφείλει να εκτελεί χωρίς ιδιαίτερη αμοιβή και άλλα 
εκτός της ειδικότητάς του καθήκοντα, εφόσον ταύτα εκτελούνται εντός 
του νομίμου ωραρίου εργασίας του. 

Άρθρο 15 

Πρόσθετες εργασίες μη αμειβόμενες. 

Δεν καταβάλλεται πρόσθετη υπερωρία στους Αξιωματικούς και Κα¬ 
τώτερο Προσωπικό, για' τις κατωτέρω μνημονευόμενες εργασίες τις 
οποίες υποχρεούνται αυτοί να εκτελούν οποιαδήποτε ημέρα της εβδομά¬ 
δας και οποιαδήποτε ώρα έστω και εκτός των εργασίμων ωρών. 

α) Εργασίες σε περίπτωση ανωτέρας βίας που αφορούν την ασφάλεια 
του πλοίου, των επιβαινόντων αυτού ή την ασφάλεια του πλοίου ως και 
εργασίες οπτήρος. 

β) Εργασίες για την εκτέλεση γυμνασίων καθαίρεσης λέμβων του 
πλοίου στη θάλασσα, πυρκαϊάς και εγκατάλειψης του πλοίου, εκμάθη¬ 
σης χειρισμού ταχυπλόου λέμβου, εκτέλεση ναυταθλημάτων δυναμένων 
να εκτελεσθούν δια των εξαρτημάτων του πλοίου. 

, Άρθρο 16 

Έκτακτες εργασίες παραλαβής βαρέων αντικειμένων του πλοίου και 
μεταφορά αυτών, αμείβονται ιδιαιτέρως, εφόσον εκτελούνται εκτός του 
πλοίου, κατόπιν συμφωνίας. 

Άρθρο 17 

/ Βιβλίο πρόσθετων και ιδιαίτερων αμοιβών. 

1. Οι υπερωρίες καταβάλλονται επί τη βάσει βιβλίου υπερωριών τη- 
ρουμένου υπό του Πλοιάρχου ή Κυβερνήτη. Οι εγγραφές στο βιβλίο 
αυτό, αφού επικυρωθούν από τον Πλοίαρχο ή Κυβερνήτη, θεωρούνται 
δεσμευτικές για αμφότερα τα μέλη και δεν δύνανται να αμφισβητηθούν 
εφόσον καθημερινά προσυπογράφονται παρά των υπερωριακώς εργα- 
σθέντων ναυτικών. Ανά διήμερον θα γίνεται θεώρηση του βιβλίου από 
την πλησιέστερη Λιμενική Αρχή και από τον Πλοιοκτήτη εντός 24ώ- 
ρου, από την άφιξη του Πλοίου στο λιμάνι πέρατος του ταξειδίου, άλλως 
δεν θα λαμβάνεται υπόψη οποιαδήποτε εγγραφή. 

2. Υπόλογοι προς τον Πλοίαρχο ή Κυβερνήτη Αξιωματικοί για την 
κανονική τήρηση του βιβλίου Πρόσθετων και Ιδιαιτέρων αμοιβών είναι 
ο Υποπλοίαρχος για το προσωπικό καταστρώματος, ο Α’ Μηχανικός 
για το προσωπικό του Μηχανοστασίου και ο Αρχιθαλαμηπόλος και ο 
Αρχιμάγειρας, οι οποίοι τηρούν τα βιβλία υπερωριών των τμημάτων 
των, υπό τον έλεγχο του Πλοιάρχου ή Κυβερνήτη ή του οριζόμενου από 
αυτόν Αξιωματικού. 

Πριν από την εκτέλεση κάθε πρόσθετης ή έκτακτης εργασίας υποχρε- 
ούνται να αναφέρουν τούτο στον Πλοίαρχο ή Κυβερνήτη για να λάβουν 

την έγκρισή του. Σε περίπτωση όμως απουσίας του Πλοιάρχου ή Κυ¬ 
βερνήτη οι ανωτέρω υπόλογοι δύνανται, υπαρχούσης επειγούσης ανά¬ 
γκης, να διατάξουν την εκτέλεση της εργασίας υποχρεούμενοι να αναφέ¬ 
ρουν εν συνεχεία σχετικά στον Πλοίαρχο ή Κυβερνήτη. 

Οι κατά τ’ ανωτέρω υπόλογοι Πλοίαρχοι ή Κυβερνήτες υποχρεού- 
νται να καταγράφουν καθ’ εκάστην στο Βιβλίο πρόσθετων και έκτακτων 
αμοιβών τις οφειλόμενες στα μέλη του πληρώματος αμοιβές και να κα¬ 
λούν τους δικαιούχους να προσυπογράφουν για το σύμφωνο των σχετι¬ 
κών εγγραφών και να ακολουθούν την πιο πάνω διαδικασία θεώρησης. 

Άρθρο 18 
Απαγορεύσεις. 

Απαγορεύεται ο χρωματισμός και η αποσκωρίαση του πλοίου ευ πλω 
και με τη χρησιμοποίηση ικριωμάτων (σκαλωσιών), ως και ο χρωματι¬ 
σμός των ιστών και της καπνοδόχου και επικίνδυνων σημείων (εξωτε¬ 
ρική πλευρά λέμβων, καπονιώυ κ.λπ.). 

Άρθρο 19 
Ναυτολόγηση. 

Τα πληρώματα των πλοίων που αφορά η παρούσα Συλλογική Σύμ¬ 
βαση καταρτίζονται υπό τα τακτικά μέλη της Π.Ε.Α.Κ.Π.Ε.Ι.Θ.Σ. 
(κατ’ απόλυτη εκλογή υπό του Πλοιοκτήτου) ή οποιουδήποτε ναυτεργα- 
τικού σωματείου για τις αντίστοιχες ειδικότητες. 

Άρθρο 20 

Διαιτητική Επιτροπή. 

Για την επίλυση κάθε αμφισβήτησης ή διαφοράς που μπορεί να προ¬ 
κύπτει, ως προς την ερμηνεία ή την εφαρμογή των όρων της παρούσης, 
ορίζεται τριμελής Διαιτητική Επιτροπή αποτελουμένη: 

1. Από τον Πρόεδρο του Πρωτοδικείου Πειραιώς ή τον παρ’ αυτού 
οριζόμενο Δικαστικό. 

2. Από ένα Πλοιοκτήτη διοριζόμενο από το Σ.Ι,Ε.Τ.Σ. και 

3. Από ένα Ναυτικό διοριζόμενο από το Διοικητικό Συμβούλιο της 
ΠΕΑΚΠΕΙΘΣ. 


Άρθρο 21 

Ειδικό επίδομα οικογενειακής αγωγής. 

Οι Πλοιοκτήτες των σκαφών της παρούσας σύμβασης καταβάλλουν 
ποσοστό 2%, μη δυνάμενο να αυξηθεί περαιτέρω, συμφώνως προς το 
άρθρο 25 του Ν. 1985/1980 εισπραττόμενο υπό του Ν.Α.Τ. με σκοπό 
τη χορήγηση οικογενειακών επιδομάτων στους Έλληνες ναυτικούς. 

Το ανωτέρω ποσοστό, μαζί με (1%) συμμετοχής του ναυτικού, υπο¬ 
λογίζεται επί των υποκειμένων σε εισφορές υπέρ Ν.Α.Τ. αποδοχών των 
ναυτικών. 


Άρθρο 23 

Εισφορές - Κρατήσεις. 

Οι νόμιμες εισφορές και κρατήσεις υπέρ των Ταμείων Ασφάλισης και 
Πρόνοιας Ε.Ν. (ΝΑΤ - Τ.Π.Α.Ε,Ν. - Τ.Π.Κ.Π.Ε.Ν.) ως και του Δημο¬ 
σίου που βαρύνουν τους ναυτικούς εκπίπτονται από της φύσεως αποδο¬ 
χές που αναφέρονται στα προηγούμενα άρθρα της παρούσας. 

Άρθρο 24 

Επικουρική Ασφάλιση. 

Οι Πλοιοκτήτες καταβάλλουν ποσοστό εκ δύο (2%) επί τοις εκατό μη 
δυνάμενον να αυξηθεί περαιτέρω, συμφώνως προς το άρθρο 28 του Νό¬ 
μου 1220/81, εισπραττόμενον υπό του Ν.Α.Τ., με σκοπό την παροχή 
εις τους Έλληνες ναυτικούς επικουρικής ασφάλισης. Το ανωτέρω ποσο¬ 
στό μαζί με το εκ δύο επί τοις εκατό (2%) ποσοστό συμμετοχής του ναυ¬ 
τικού υπολογίζεται επί των υποκειμένων σε εισφορά υπέρ του Ν.Α.Τ. 
αποδοχών των ναυτικών. Όλες γενικά οι εισφορές (Ν.Α.Τ. - ΤΠΑΕΝ - 
ΤΠΚΠΕΝ - ΕΝ - ΕΑ κ.λπ.), που βαρύνουν τους Πλοιοκτήτες και τους 
ναυτικούς θα υπολογίζονται «επί των αποδοχών που καθορίζονται στην 
παρούσα Σύμβαση». 


Άρθρο 25 

Διάρκεια ναυτολόγησης. 

Η διάρκεια ναυτολόγησης για τη θεμελίωση του δικαιώματος του 


ναυτικού προς παλινόστηση συμφωνείται Επτάμηνη για την Μεσόγειο, 
εφόσον ορίζουν οι σχετικές αποφάσεις του Τ.Ε.Ν., άλλως ισχύει ό,τι ορί¬ 
ζει εκάστοτε το ΤΕΝ. 

Άρθρο 26 

Περιπτώσεις κατά τις οποίες δικαιούται 
αποζημίωση ο ναυτικός. 

Οι περιπτώσεις κατά τις οποίες δικαιούνται αποζημίωσης οι ναυτικοί 
περιλαμβανομένου και του Πλοιάρχου ή Κυβερνήτη είναι: 

α) Η καταγγελία της σύμβασης υπό του Πλοιάρχου - Πλοιοκτήτου, 
β) Η αποβολή της Ελληνικής Σημαίας, 
γ) Πώληση του πλοίου ή αναγκαστική εκποίηση, 
δ) Λόγω παροπλισμού. Ο Πλοίαρχος ή Κυβερνήτης όμως δεν δι¬ 
καιούται αποζημίωση λόγω παροπλισμού. 

Η αποζημίωση ορίζεται 15 ημέρες σε ελληνικό λιμάνι και σε 30 ημέ¬ 
ρες σε λιμάνι αλλοδαπής. 

Εάν η σύμβαση ναυτολόγησης καταγγέλλεται από τον Πλοίαρχο - 
Πλοιοκτήτη, για υπαιτιότητα του ναυτικού, τότε ο ναυτικός δεν δικαιού¬ 
ται αποζημίωση. 


Άρθρο 27 


Επίδομα Σαββάτου Πλοιάρχου ή Κυβερνήτη, 
Α' Μηχανικού ή Μηχανοδηγού και πληρώματος. 


1. Στον Πλοίαρχο ή Κυβερνήτη και τον Α' Μηχανικό ή Μηχανοδηγό 
καταβάλλεται για κάθε Σάββατο 1 /22 του μηνιαίου βασικού μισθού. 

Το ίδιο ποσό καταβάλλεται και για τις ημέρες αργίας που προβλέπο- 
νται από το άρθρο 7 της παρούσας. Σε όλους τους ναυτολογημένους πά- 
σης ειδικότητας Αξιωματικούς και Κατώτερα πληρώματα καταβάλλε¬ 
ται για κάθε Σάββατο το 1/22, του μηνιαίου βασικού μισθού. 

2. Στον Πλοίαρχο ή Κυβερνήτη και στον Α' Μηχανικό ή Μηχανο¬ 
δηγό μπορεί να χορηγηθεί μηνιαίο δώρο έξι χιλιάδων δραχμών 
( 6 . 000 ). ' Γ ' ώ ".' 


Άρθρο 28 


Επίδομα Κυριακών. 

Σε όλους τους .ναυτολογημένους ναυτικούς για τις διανυόμενες μη- 
νιαίως Κυριακές εν πλω και εν λιμένι καταβάλλεται ιδιαίτερη αμοιβή 
υπό τύπον επιδόματος δια τας μέχρι ωκταώρου εργασίας κατά Κυρια¬ 
κήν ανερχομένην μηνιαίως σε ποσοστό (10%) δέκα τοις εκατό επί του 
βασικού μισθού που προβλέπεται από το άρθρο 2 της παρούσας Σύμβα¬ 
σης. Διευκρινίζεται ότι το επίδομα αυτό θα καταβάλλεται σε όλο το πλή¬ 
ρωμα κάθε βαθμού και ειδικότητας, και για όλες τις Κυριακές ανεξαρ¬ 
τήτως παροχής εκ μέρους αυτού ή μη υπηρεσίας. 


Άρθρο 29 


Προσαύξηση μισθού λόγω προσέγγισης σε λιμάνι εξωτερικού. 


1. Ο μισθός που ορίζεται από το άρθρο 2 προσαυξάνεται υπό μορφή 
επιδόματος κατά ποσοστό 15% όταν τα πλοία που αφορά η παρούσα 
σύμβαση επεκτείνουν τους πλόες τους μέχρι των λιμένων Βρινδησίου, 
Αγκώνας, Κωνσταντινούπολης και των λιμένων της Κύπρου, εξαιρου- 
μένων των Δυτικών Τουρκικών Ακτών. 

2. Η ανωτέρω προσαύξηση καταβάλλεται μόνο για τις ημέρες που το 
πλοίο εκτελεί πλόες μέχρι των ως άνω λιμένων εξωτερικού και μόνον 
για τις ημέρες που θα βρίσκεται εις τους ανωτέρω λιμένες. 


Άρθρο 30 

Ισχύς - Τροποποίηση - Καταγγελία. 

1. Η παρούσα Συλλογική Σύμβαση ισχύει από 1.1.1990 και λήγει 
την 31.12.1990. 

2. Κατά τη διάρκεια ισχύος της παρούσης Συλλογικής Σύμβασης αι 
δι’ αυτής καθοριζόμενες εκατέρωθεν υποχρεώσεις και δικαιώματα πά- 
σης φύσης κατισχύουν των διατάξεων πάσης άλλης υπαρχούσης τυχόν 
κλαδικής Συλλογικής Σύμβασης Εργασίας. 

3. Η παρούσα δύναται να καταγγελθεί εγγράφως παρ’ εκατέρω των 
συμβαλλομένων τέσσερεις μήνες προ της λήξης, δια καταγγελίας προς 
το έτερον μέρος. 

Σε περίπτωση μη εμπρόθεσμου καταγγελίας σύμφωνα με το ανω¬ 
τέρω η ισχύς παρατείνεταί επί ένα τρίμηνο από την ημερομηνία λήξης 
της, οπότε μετά την παρέλευση και του τριμήνου τούτου παύει οριστι- 

χώς ισχύουσα. 


Άρθρο 31 

Ελευθερία συμβάσεων Πλοιοκτητών Ναυτικών. 


Αριθ. ΕΣ 7624 (5) 

Σύσταση αμιγούς Κοινοτικής Επιχείρησης με την επωνυμία «Πνευμα¬ 
τικό Πολιτιστικό Κέντρο Βασιλόπουλου Ν. Ιωαννίνων». 


1. Χωρίς να θεωρείται ότι παραβιάζεται η παρούσα σύμβαση δύνα- 
νται οι Πλοιοκτήτες και οι ναυτικοί να συμφωνούν και οποιουαδήποτε 
άλλους όρους επιθυμούν στις κατ’ ιδίαν συμβάσεις εργασίας, αναλόγως 
προς τη φύση της εργασίας και τις ανάγκες των σκαφών. 

2. Αμοιβές συνομολογηθείσες κατ’ αποκοπήν δεν σημαίνει ότι γεν¬ 
νούν δικαιώματα οποιασδήποτε αποζημίωσης πλην της δικαιολογημέ¬ 
νης από τους μισθούς του άρθρου 2 με τους οποίους πάντοτε υπολογίζο¬ 
νται. 


Άρθρο 32 

Εισφορές ΝΑΤ και άλλων ασφαλιστικών ταμείων. 

Οι προς το ΝΑΤ και άλλα ασφαλιστικά ταμεία εισφορές των Πλοιο¬ 
κτητών και Ναυτικών, υπολογίζονται με βάση τους μισθούς της σύμβα¬ 
σης αυτών και καταβάλλονται σε δραχμές. 


Άρθρο 33 

Εκπαίδευση ναυτικών - Σχολές - Διάφορα. 

1. Ειδικώς συμφωνείται ότι το ΠΕΑΚΠΕΙΘΣ σε συνεργασία με το 
Εργατικό Κέντρο Πειραιά και το ΣΙΕΤΣ, θα μεριμνήσει ώστε να οργα¬ 
νώσει και λειτουργήσει τμήματα σερβιτόρων-στιούαρτς, για εκπαί¬ 
δευση, πρώτων βοηθειών, για όλους τους Αξιωματικούς εν γένει καθώς 
και Αγγλικής γλώσσας, ώστε όλοι οι ναυτικοί προ της ναυτολόγησής 
τους, να προσκομίζουν και τα ανάλογα πιστοποιητικά. 

Η κατά τα ανωτέρω εκπαίδευση και το πρόγραμμά της θα παρέχεται 
σε βαθμό που να ικανοποιεί τα ΣΙΕΤΣ-ΠΕΑΚΠΕΙΘΣ. 

2. Προϋποτιθεμένης της έγκρισης του ΤΕΝ, αμφότεροι οι συμβαλλό¬ 
μενοι θα μεριμνήσουν για τη σχεδίαση στολών των πληρωμάτων και 
των διακριτικών τους, χρησιμοποιουμένων μόνο από τα πληρώματα 
των σκαφών που αναφέρει η Σύμβαση. 

3. Τα συμβαλλόμενα μέρη, σε συνεργασία με το ΤΕΝ, και τον ΕΟΤ, 
θα μεριμνήσουν επίσης για την οργάνωση σεμιναρίων γενικής ενημέρω¬ 
σης των πληρωμάτων σε ευθετότερο χρόνο, πέραν της εκπαίδευσης που 
θα παρασχεθεί από το Εργατικό Κέντρο Πειραιώς. 

Τα συμβαλλόμενα μέρη συμφώνησαν και συναπεδέχθησαν τα πιο 
πάνω σε πίστωση δε συνετάγη το παρόν και υπογράφεται νομίμως και 
ως έπεται εις τρία αντίτυπα από τα οποία έλαβαν τα συμβαλλόμενα 
μέρη από ένα, το δε τρίτον υποβάλλεται στο ΤΕΝ, για επικύρωση σύμ¬ 
φωνα με το νόμο. 


Οι Συμβαλλόμενοι 


Για το Σ.Ι.Ε.Τ.Σ. 
Ο Πρόεδρος κ.α.α. 


Για το Π.Ε.Α.Κ.Π.Ε.Ι.Θ.Σ. 
Ο Πρόεδρος 


ΕΤΑΓΓ. ΡΗΓΑΣ 


ΙΩΑΝ. ΠΑΝΑΓΙΩΤΟΠΟΤΛΟΣ 


Ο Γεν. Γραμματέας 
ΣΤΕΦ. ΣΤΑΜΑΤΗΣ 


Ο Αντιπρόεδρος 
ΒΑΣ. ΜΟΤΓΙΟΣ 


♦ 


Αριθ. ΑΤ/Γ1/9419/ (4) 

Ανανέωση άδειας λειτουργίας εργαστηρίου Ραδιοϊσοτόπων τμήμα 
εφαρμογών ΙΝ νΤΓΗΟ κατηγ. Α-1 του Αθανασίου Βυζαντιάδη στην 
οδό Π.Π. Γερμανού 11 στην Θεσσαλονίκη. 


Η ΝΟΜΑΡΧΗΣ ΘΕΣΣΑΛΟΝΙΚΗΣ 

Με τη ΔΤ/Γ1/9419/6.3.1990 απόφαση του Νομάρχη Θεσ/νίκης 
που εκδόθηκε σύμφωνα με τις διατάξεις του άρθρου 4 του Ν.Δ. 181/74 
και του Π.Δ. 470/83 ανανεώθηκε η άδεια λειτουργίας εργαστηρίου 
Ραδιοϊσοτόπων τμήμα εφαρμογών ΙΝ νίΤΚΟ κατηγ. Α-1, του γιατρού 
Αθαν. Βυζαντιάδη, στην οδό Π.Π. Γερμανού 11 στη θεσ/νίκη με την 
υπευθυνότητα του γιατρού Αθαν. Βυζαντιάδη και υπεύθυνο φυσικό Νο¬ 
σοκομείου την Αναστασία Γιουβανούδη - Κεσίδου σε αντικατάσταση της 
Πολ. Κωστάκη. 

Η ισχύς της ανανέωσης λήγει την 31.12.1991. 


Θεσσαλονίκη, 6 Μαρτίου 1990 
Η Νομάρχης 
ΑΣΗΜΙΝΑ ΞΗΡΟΤΤΡΗ 


Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις της παρ. 3 του άρθρου 260 του Π.Δ/τος 329/89 
| (Δημοτικός και Κοινοτικός Κώδικας). 

2. Την απόφαση του Τπουργού Εσωτερικών με αριθμό 25027/ 
9.4.1984 που δημοσιεύτηκε στο 244/19.4.84 ΦΕΚ τ. Β'. 

3. Την απόφαση του Κοινοτικού Συμβουλίου αριθμ. 5/1990 του Νο¬ 
μού Ιωαννίνων. 

4. Το Π.Δ/γμα 250/89 που δημοσιεύτηκε στο 118 Α/10.5.89 
ΦΕΚ «Μεταβίβαση αρμοδιοτήτων του Τπουργού Εσωτερικών στους 
Νομάρχες», αποφασίζουμε: 

1. Συνιστάται στην Κοινότητα Βασιλοπούλου του Νομού Ιωαννίνων 
Επιχείρηση με την επωνυμία «Πνευματικό - Πολιτιστικό Κέντρο Βασι¬ 
λοπούλου» ως ίδιο νομικό πρόσωπο ιδιωτικού δικαίου το οποίο διέπεται 
από τις διατάξεις των άρθρων 246 έως 253, 256, 260 και 272 του 
Π.Δ/τος 76/85 (Δημοτικός και Κοινοτικός Κώδικας), όπως τροποποι¬ 
ήθηκαν με τις διατάξεις του άρθρου 20 του Ν. 1832/89. 

2. Σκοπός της Επιχείρησης είναι: η κοινωνική και πολιτιστική ανά¬ 
πτυξη της Κοινότητας Βασιλοπούλου Ιωαννίνων. 

3. Η Επιχείρηση διοικείται από πενταμελές (5) διοικητικό συμβούλιο 
που τα μέλη του ορίζονται μαζί με αναπληρωτές από το Κοινοτικό συμ¬ 
βούλιο. 

Από τα μέλη του διοικητικού συμβουλίου τρεις (3) είναι αιρετοί εκ¬ 
πρόσωποι της Κοινότητας ένας είναι εκπρόσωπος του Εκπολιτιστικού 
Συλλόγου και ένας είναι δημότης ή κάτοικος της Κοινότητας που έχει 
πείρα ή γνώσεις σχετικές με το αντικείμενο της Επιχείρησης. 

Στα μέλη του Διοικητικού Συμβουλίου προστίθεται και εκπρόσωπος 
των εργαζομένων (χωρίς αλλαγή της συστατικής πράξης), όταν η επι¬ 
χείρηση απασχολεί περισσότερους άπό είκοσι εργαζόμενους. 

4. Η διάρκεια της Επιχείρησης είναι είκοσι (20) χρόνια από τη δημο¬ 
σίευση της απόφασης αυτής στην Εφημερίδα της Κυβέρνησης. 

5. Έδρα της Επιχείρησης είναι η Κοινότητα Βασιλοπούλου του Νο¬ 
μού Ιωαννίνων. 

6. Το Κεφάλαιο που διαθέτει είναι 2.625.000 δρχ. 

7. Πόροι της Επιχείρησης είναι: τα έσοδα από την εκμετάλλευση του 
Πνευματικού Πολιτιστικού Κέντρου και γενικά την άσκηση της δραστη- 
ριότητάς της, οι πρόσοδοι από την περιουσία της, δάνεια, κληρονομιές, 
εισφορές, δωρεές και λοιπές επιχορηγήσεις. 

8. Η επιχείρηση διαλύεται: 

(α) Με απόφαση του Κοινοτικού Συμβουλίου, με την απόλυτη πλειο- 
ψηφία των μελών του και απόφαση του Νομάρχη. 

β) 'Οταν λήξει χωρίς να παραταθεί η διάρκεια της Επιχείρησης και 

γ) σε περίπτωση πτώχευσης της Επιχείρησης. 

9. Την διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάριση γίνεται από 

εκκαθαριστές που ορίζονται από το Κοινοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέσεις, εισπράτ- 
τονται οι απαιτήσεις ρευστοποιείται η περιουσία και πληρώνονται τα 
χρέη της Επιχείρησης. Το υπόλοιπο περιέρχεται στην Κοινότητα Βασι¬ 
λοπούλου. 

10. Η συγκρότηση η λειτουργία και οι αρμοδιότητες των οργάνων 
διοίκησης, η οργάνωση, η λειτουργία, διαχείριση και εποπτεία της Επι¬ 
χείρησης, διέπονται από τις σχετικές με τις δημοτικές και κοινοτικές 
επιχειρήσεις διατάξεις του Π.Δ/τος 323/89 Δ.Κ.Κ. του Ν. 1832/89 
και την με αριθμό 25027/9.4.84 απόφαση του Τπουργού Εσωτερι¬ 
κών, που δημοσιεύθηκε στο ΦΕΚ 244/19.4.84 τεύχος Β’. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ιωάννινα, 21 Μαρτίου 1990 
Ο Νομάρχης 

ΙΩΑΝΝΗΣ ΚΑΛΟΓΕΙΤΟΝΑΣ 




4057 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΕΣ 6673 (6) 

Άρση της υπαγωγής του προσωπικού της Κοινότητας Λιγκιάδων από 
τις διατάξεις του πρώτου μέρους του Ν. 1586/86 και υπαγωγή 
τούτου στις διατάξεις του δεύτερου μέρους του Νόμου αυτού. 

Ο ΝΟΜΑΡΧΗΣ ΙΩΑΝΝΙΝΩΝ 

Με την ΕΣ 6673/21.3.1990 απόφαση του Νομάρχη Ιωαννίνων, 
που εκδόθηκε σύμφωνα με τις διατάξεις της παρ. 4 του άρθρου 3 του Ν. 
1188/81 και ύστερα από την 35/1989 απόφαση του Κ.Σ. Αιγκάδων 
και τη 3/7.2.1990 σύμφωνη γνωμοδότηση του Υπηρεσιακού Συμβου¬ 
λίου του άρθρου 14 παρ. 9 του Ν. 1586/86 έγινε άρση της υπαγωγής 
του προσωπικού της Κοινότητας Λιγκιάδων από τις διατάξεις του Πρώ¬ 
του μέρους του Ν. 1188/81 και υπαγωγή τούτου στις διατάξεις του 
δεύτερου μέρους του ίδιου Νόμου, επειδή συντρέχουν όλες οι νόμιμες 
προϋποθέσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 21 Μαρτίου 1990 

Με εντολή Νομάρχη ι 

Ο Διευθυντής 

Β. ΑΝΑΣΤΑΣΙΟΥ 

- + - 

Αριθ. οικ/ΕΣ/8349 (7) 

Άρση της υπαγωγής του προσωπικού της Κοινότητας Μοναστηριού 
από τις διατάξεις του Α' μέρους του Ν. 1153/81 και υπαγωγή στις 
διατάξεις του Β’ μέρους αυτού του Νόμου. 

Ο ΝΟΜΑΡΧΗΣ ΙΩΑΝΝΙΝΩΝ 

Με την ΕΣ 32556/1.12.1989 απόφαση του Νομάρχη Ιωαννίνων, 
που εκδόθηκε σύμφωνα με τις διατάξεις της παρ. 4 του άρθρου 3 του Ν. 
1188/81 και ύστερα από την 17/1989 απόφαση του Κ.Σ. Μοναστη¬ 
ριού και τη 10/7.2.1990 σύμφωνη γνωμοδότηση του Υπηρεσιακού 
Συμβουλίου του άρθρου 14 παρ. 9 του Ν. 1586/86, έγινε άρση της 
υπαγωγής του προσωπικού της Κοινότητας Μοναστηριού από τις δια¬ 
τάξεις του Πρώτου μέρους του Ν. 1188/81 και υπαγωγή τούτου στις 
διατάξεις του δεύτερου μέρους του ίδιου Νόμου, επειδή συντρέχουν όλες 
οι νόμιμες προϋποθέσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 21 Μαρτίου 1990 

Με εντολή Νομάρχη 
Ο Διευθυντής 
Β. ΑΝΑΣΤΑΣΙΟΥ 

- ♦ - 

Αριθ. 6670 (8) 

Ψήφιση Οργανισμού Εσωτερικής Υπηρεσίας της Κοινότητας Περάμα¬ 
τος Ν. Ιωαννίνων και προσαρμογή αυτού στις ρυθμίσεις του Ν. 
1586/1986. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις: α) του άρθρου 12 του Ν. 1188/1981 «περί κυρώ- 
σεως του Κωδικός», «περί καταστάαεως προσωπικού οργανισμού τοπι¬ 
κής αυτοδιοικήσεως». β) Του Νόμου 1586/1986 «Βαθμολογική διάρ¬ 
θρωση των θέσεων του Δημοσίου, νομικών προσώπων δημοσίου δικαίου 
και των Οργανισμών Τοπικής Αυτοδιοίκησης και άλλες διατάξεις». 

γ) Του Π.Δ. 37Α/1987 «μερική επέκταση διατάξεων, που ισχύουν 
για τους δημοσίους υπαλλήλους και τους υπαλλήλους των άλλων νομι¬ 
κών προσώπων δημοσίου δικαίου και στους υπαλλήλους των Οργανι¬ 
σμών Τοπικής Αυτοδιοίκησης και προσαρμογή στις ρυθμίσεις του Ν. 
1586/1986». 

2) Την εγκύκλιο του Υπουργείου Προεδρίας της Κυβέρνησης αριθ. 
ΔΙΚΠΡ/Φ2/36/3210/1.4.1987 «Διευκρινήσεις για την εφαρμογή 
του νέου βαθμολογίου». 

3. Τις όμοιες του Υπουργείου Εσωτερικών αριθ. α) 53560/ 
6.8.1987 «Ψήφιση Οργανισμών Εσωτερικής Υπηρεσίας (Ο.Ε.Υ.) Δή¬ 
μων και Κοινοτήτων β) 75643/16.1.1987», Διευκρινίσεις στην εφαρ¬ 
μογή του νέου βαθμολογίου και γ) 27111/13.7.1987» «Διευκρινίσεις 
σε διατάξεις του Ν. 1586/1986». 

4. Το αριθ. 4403/20.1.1988 έγγραφο του ανωτέρω Υπουρ¬ 
γείου. 


5. Την με αριθ. 15/1988 απόφαση του Κοινοτικού Συμβουλίου Πε¬ 
ράματος με την οποία ψηφίζει τον Οργανισμό Εσωτερικής Υπηρεσίας 
της Κοινότητας αυτής και τον προσαρμόζει στις διατάξεις του Ν. ί 586/ 
86 . 

5. Την 15/1988 απόφαση του Κοινοτικού Συμβουλίου Περάματος 
με την οποία ψηφίζει τον Οργανισμό Εσωτερικής Υπηρεσίας της Κοινό¬ 
τητας αυτής και τον προσαρμόζει στις διατάξεις του Ν. 1586/86. 

6. Την 6/7.2,1990 σύμφωνη γνωμοδότηση του Υπηρεσιακού Συμ¬ 
βουλίου του άρθρου 14 Ν. 1586/86, αποφασίζουμε: 

Εγκρίνουμε την 15/1988 απόφαση του Κοινοτικού Συμβουλίου Πε¬ 
ράματος με την οποία ψηφίζεται και προσαρμόζεται στις διατάξεις του 
Ν. 1586/1986 ο Οργανισμός Εσωτερικής Υπηρεσίας της Κοινότητας 
αυτής, που ψηφίστηκε με την 13/1965 απόφαση του Κοινοτικού Συμ¬ 
βουλίου, εγκρίθηκε με την 10750/1965 όμοια της Νομαρχίας Ιωαννί¬ 
νων και τροποποιήθηκε μεταγενέστερα ως εξής: 

Άρθρο 1 

ΟΡΓΑΝΩΣΗ ΥΠΗΡΕΣΙΩΝ 

Η Υπηρεσία της Κοινότητας συγκροτείται από τη Γραμματεία της 
Κοινότητας Προϊστάμενος της οποία είναι ο Πρόεδρος της Κοινότητας. 

Άρθρο 2 , 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως ακολούθως: ' 

Μόνιμο Προσωπικό: . ■' 

Α' ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ:, 

ΚΑΤΗΓΟΡΙΑ: Δ.Ε. ,. 

ΚΛΑΔΟΣ: ΔΕΙ ΔΙΟΙΚΗΤΙΚΟΥ:, 

Δύο (2) θέσεις με βαθμούς Γ-Α 
ΚΛΑΔΟΣ: ΔΕΙ 5 εισπρακτόρων εσόδων-ΟΓΑ. 

Δεκατρείς (13) θέσεις με βαθμούς Γ-Α. - 
Β’ΘΕΣΕΙΣ ΤΕΧΝΙΚΟΥ ΠΡΟΣΩΠΙΚΟΥ: 

ΚΑΤΗΓΟΡΙΑ: Δ.Ε. "Λ ■ 

ΚΛΑΔΟΣ: ΥΕ16. " ' ν 

Μια (1) θέση εργάτη με βαθμούς Δ-Γ. 

ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΑΣΙΑΣ ΙΔ. ΔΙΚΑΙΟΥ ΑΟΡΙ¬ 
ΣΤΟΥ ΧΡΟΝΟΥ 

Μία (1) θέση οδοκαθαριστή μερικής απασχόλησης. 

Η κατά τα ανωτέρω συγκροτούμενη υπηρεσία ασκεί τις αρμοδιότη¬ 
τες κατά τα ειδικότερα διαλαμβανόμενα στην ανωτέρω απόφαση του 
Κοινοτικού Συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 20 Μαρτίου 1990 

Με εντολή Νομάρχη 
Ο Διευθυντής 
Β. ΑΝΑΣΤΑΣΙΟΥ 

—-♦- 

Αριθ. 6669 (9) 

Ψήφιση Οργανισμού Εσωτερικής Υπηρεσίας της Κοινότητας Καστα- 
νέας Ν. Ιωαννίνων και προσαρμογή αυτού στις ρυθμίσεις του Ν. 

1586/1986. 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις: α) του άρθρου 12 του Ν. 1188/1981 «περί κυρώ- 
σεως του Κώδικος», «περί καταστάαεως προσωπικού οργανισμού τοπι¬ 
κής αυτοδιοικήσεως». β) Του Νόμου 1586/1986 «Βαθμολογική διάρ¬ 
θρωση των θέσεων του Δημοσίου, νομικών προσώπων δημοσίου δικαίου 
και των Οργανισμών Τοπικής Αυτοδιοίκησης και άλλες διατάξεις». 

γ) Του Π.Δ. 37Α/1987 «μερική επέκταση διατάξεων, που ισχύουν 
για τους δημοσίους υπαλλήλους και τους υπαλλήλους των άλλων νομι¬ 
κών προσώπων δημοσίου δικαίου και στους υπαλλήλους των Οργανι¬ 
σμών Τοπικής Αυτοδιοίκησης και προσαρμογή στις ρυθμίσεις του Ν. 
1586/1986». 

2) Την εγκύκλιο του Υπουργείου Προεδρίας της Κυβέρνησης αριθ. 
ΔΙΚΠΡ/Φ2/36/3210/1.4.1987 «Διευκρινήσεις για την εφαρμογή 
του νέου βαθμολογίου». 

3. Τις όμοιες του Υπουργείου Εσωτερικών αριθ. α) 53560/ 
6.8.1987 «Ψήφιση Οργανισμών Εσωτερικής Υπηρεσίας (Ο.Ε.Υ.) Δή- 

μων και Κοινοτήτων β) 75643/16.1.1987», Διευκρινίσεις στην εφαρ¬ 
μογή του νέου βαθμολογίου και γ) 27111/13.7.1987» «Διευκρινίσεις 
σε διατάξεις του Ν. 1586/1986». 

4. Το αριθ. 4403/20.1.1988 έγγραφο του ανωτέρω Υπουρ¬ 
γείου 

5. Την 9/1989 απόφαση του Κοινοτικού Συμβουλίου Περάματος με' 
την οποία ψηφίζει τον Οργανισμό Εσωτερικής Υπηρεσίας της Κοινότη¬ 
τας αυτής και τον προσαρμόζει στις διατάξεις του Ν. 1586/86. 

6. Την 5/7.2.1990 σύμφωνη γνωμοδότηση του Υπηρεσιακού Συμ¬ 
βουλίου του άρθρου 14 Ν. 1586/86, αποφασίζουμε: 

Εγκρίνουμε την 9/1989 απόφαση του Κοινοτικού Συμβουλίου Κα- 
στανέας με την οποία ψηφίζεται και προσαρμόζεται στις διατάξεις του 
Ν. 1586/1986 ο Οργανισμός Εσωτερικής Υπηρεσίας της Κοινότητας 
αυτής, που ψηφίστηκε με την 83/1965 απόφαση του Κοινοτικού Συμ¬ 
βουλίου, εγκρίθηκε με την 4960/65 όμοια της Νομαρχίας Ιωαννίνων 
και τροποποιήθηκε μεταγενέστερα ως εξής: 

Άρθρο 1 

ΟΡΓΑΝΩΣΗ ΥΠΗΡΕΣΙΩΝ 

Η Υπηρεσία της Κοινότητας συγκροτείται από τη Γραμματεία της 
Κοινότητας Προϊστάμενος της οποία είναι ο Πρόεδρος της Κοινότητας. 


Άρθρο 2 

ΔΙΑΡΘΡΩΣΗ - ΔΙΑΒΑΘΜΙΣΗ ΘΕΣΕΩΝ 

Οι θέσεις του προσωπικού της Κοινότητας διαρθρώνονται και δια¬ 
βαθμίζονται ως ακολούθως: 

ΜΟΝΙΜΟ ΠΡΟΣΩΠΙΚΟ 
Ά ΘΕΣΕΙΣ ΔΙΟΙΚΗΤΙΚΟΥ ΠΡΟΣΩΠΙΚΟΥ: 

ΚΑΤΗΓΟΡΙΑ: Δ.Ε. 

ΚΛΑΔΟΣ: ΔΕΙ ΔΙΟΙΚΗΤΙΚΟΥ: 

Μία (1) θέση με βαθμούς Γ - Α 

ΚΑΤΗΓΟΡΙΑ ΥΕ Κλητήρων - Θυρωρών - Γενικών καθηκόντων. 
Μία (1) θέση με βαθμούς Δ-Γ. 

Η κατά τα ανωτέρω συγκροτούμενη υπηρεσία ασκεί τις αρμοδιότητ 
τες κατά τα ειδικότερα διαλαμβανόμενα στην ανωτέρω απόφαση του 
Κοινοτικού Συμβουλίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 2β Μαρτίου 1990 

Με εντολή Νομάρχη 
Ο Διευθυντής 
Β. ΑΝΑΣΤΑΣΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



